سید قاسم محمود

سید قاسم محمود (ولادت: 17 نومبر 1928ء - وفات: 31 مارچ 2010ء) پاکستانی مفکر، ادیب، افسانہ نگار، قاموس نگار، مدیر اور مترجم تھے۔ اردو میں چھوٹی کہانیاں، ناول اور دائرۃ المعارف لکھتے تھے۔ ایک اچھے تدوین کار، نثر نگار اور مترجم تھے۔ انھوں نے پندرہ دائرۃ المعارف مرتب کیے (جن میں سے سات مکمل نہیں ہوئے)، ایک لغت، تین جلدوں میں کہانیاں، ایک ناول، ریڈیو پاکستان کے لیے پانچ ڈرامے، ایک فلم کی کہانی (باغی سپاہی) اور بہت سی کتابوں اور رسالوں کا ترجمہ کیا۔

ولادت 
اردو کے ممتاز افسانہ نگار، مترجم، صحافی اور متعدد حوالہ جاتی کتب کے مولف سید قاسم محمود 17 نومبر 1928ء کو کھرکھودہ ضلع روہتک میں پیدا ہوئے تھے۔

عملی زندگی 
قیام پاکستان کے بعد وہ 1951ء میں مجلس زبان دفتری، حکومت پنجاب سے بطور مترجم منسلک ہوئے۔بعدازاں وہ لیل و نہار، صحیفہ، کتاب، سیارہ ڈائجسٹ، ادب لطیف اور قافلہ کے مدیر رہے۔ 1970ء میں انہوں نے لاہور سے انسائیکلو پیڈیا معلومات کا اجرا کیا۔ 1975ء میں انہوں نے مکتبہ شاہکار کے زیر اہتمام شاہکار جریدی کتب شائع کرنا شروع کیں۔ 1980ء سے 1998ء تک وہ کراچی میں مقیم رہے جہاں انہوں نے ماہنامہ افسانہ ڈائجسٹ، طالب علم اور سائنس میگزین کے نام سے مختلف جرائد جاری کئے اور اسلامی انسائیکلو پیڈیا، انسائیکلو پیڈیا فلکیات، انسائیکلو پیڈیا ایجادات اور انسائیکلو پیڈیا پاکستانیکا شائع کئے۔ ان کے اسی نوع کے متعدد کام ان کی وفات کی وجہ سے ادھورے رہ گئے۔ وہ ایک اچھے افسانہ نگاراور مترجم بھی تھے اور ان کے افسانوں کے مجموعے دیوار پتھر کی، قاسم کی مہندی اور وصیت نامہ کے نام سے اشاعت پذیر ہوئے تھے۔

وفات 
31 مارچ 2010ء کو سید قاسم محمود لاہور میں وفات پا گئے اور جوہر ٹاؤن کے قبرستان میں آسودۂ خاک ہوئے،

تصانیف 
 انسائیکلوپیڈیا پاکستانیکا
 اسلامی انسائیکلوپیڈیا
 مسلم سائینس
 اسلامی دنیا
 سیرت النبی کا انسائیکلوپیڈیا
 پیام اقبال
 دیوار پتھر کی(افسانے)
 قاسم کی مہندی (افسانے)
 وصیت نامہ (افسانے)
چلے دن بہار کے(ناول) 
آدم اور آدمی
داستان گلکامش
مذہب اور دیوتا
قلوپطرہ ہفتم
اصول سیاسیات 
ہٹلر کی خفیہ کہانی
وادی دجلہ و فرات
حکومت اور فرعونیت 
داستان فرعون 
معاشیات کے جدید نظریے
بے شمار مقالات

حوالہ جات 

1928ء کی پیدائشیں
2010ء کی وفیات
اردو افسانہ نگار
اردو مترجمین
اردو محققین
برطانوی ہند کے اردو لکھاری
بیسویں صدی کے اردو مصنفین
بیسویں صدی کے مترجمین
پاکستانی اردو مصنفین
پاکستانی صحافی
پاکستانی لغت نگار
پاکستانی مترجمین
پاکستانی محققین
پاکستانی مدیران
پاکستانی مصنفین
سونی پت کی شخصیات
لاہوری شخصیات